มีเพศสัมพันกับแฟนเมื่อวานตอนบ่ายแต่ไม่ได้ถุงยาง แต่หลั่งนอก เลยให้กินยาคุมฉุกเฉินไป พอวันนี้มีเพศสัมพันกันอีกตอนเช้าไม่ได้ใส่ถุงยางหลั่งนอก แล้วต้องกินยาคุมฉุกเฉินอีกไม ? หรือถ้าจะกินเป็นยาคุมธรรมดาแบบ 28 เม็ดเลยได้ไมครับ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% และหากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากนั้น หากได้มีเพศสัมพันธ์อีก โดยเกิน 12 ชั่วโมงนับจากที่ได้ทานยาคุมฉุกเฉินเม็ดสุดท้ายไป ยาคุมฉุกเฉินก็จะหมดฤทธิ์ในการป้องกันการตั้งครรภ์แล้ว ดังนั้น จึงอาจต้องพิจารณาทานยาคุมฉุกเฉินอีกครั้งสำหรับยาคุมกำเนิดชนิด 21 หรือ 28 เม็ด การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ค่ะ โดยปกติต้องทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที ดังนั้น ควรรอให้ประจำเดือนมาก่อน แล้วจึงเริ่มทานยาคุมกำเนิดค่ะและก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็น้อยกว่าวิธีอื่นๆ รวมถึงยาเม็ดคุมกำเนิด ซึ่งจะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%